રાષ્ટ્રપતિએ કહ્યું કે, મહિલાઓ આપણા સમાજની એક વિશેષ ભૂમિકા છે. ઘણા પ્રકારે મહિલાઓની આઝાદીને વ્યાપક બનાવવામાં જ દેશની આઝાદીની સાર્થકતા છે. તેમણે કહ્યું કે, ‘આ સાર્થકતા, ઘરોમાં માતાઓ, બહેનો અને દીકરીઓના રૂપમાં, તથા ઘરથી બહાર પોતાના નિર્ણયો મુજબ જીવન જીવવાની તેમની સ્વતંત્રતામાં જોઈ શકાય છે. તેમણે પોતાની રીતે જીવવાના તથા પોતાની ક્ષમતાનો ઉપયોગ, ભલે ઘરની પ્રગતિમાં કરે કે પછી ઉચ્ચ શિક્ષણ સંસ્થાઓમાં મહત્વપૂર્ણ યોગદાન આપીને કરે, તેમને પોતાનો વિકલ્પ પસંદ કરવાની સંપૂર્ણ આઝાદી હોવી જોઈએ.’ તેમણે કહ્યું કે, ‘એક રાષ્ટ્ર અને સમાજના રૂપમાં આપણે એ સુનિશ્વિત કરવાનું છે કે મહિલાઓને જીવનમાં આગળ વધવાના બધા અધિકાર અને ક્ષમતાઓ સુલભ હોય. જ્યારે આપણે મહિલાઓ દ્વારા ચલાવાતા ઉદ્યમો કે સ્ટાર્ટ-અપ માટે આથિક સંસાધનો ઉપલબ્ધ કરાવીએ છીએ, કરોડો ઘરોમાં એલપીજી કનેક્શન પહોંચાડીએ છીએ અને આ પ્રકારે મહિલાઓનું સશક્તિકરણ કરીએ છીએ, ત્યારે આપણે સ્વાતંત્ર્ય સેનાનીઓના સપનાઓનું ભારત બનાવીએ છીએ.’